DIVINA-COMEDIA-TA-WEB	Mès ara non posqui carar-me, e te juri, ò lector!, pes vèrsi d’aguesta comèdia, ara que desiri era màger acceptacion, que vedí vier nadant per aire dens e escur ua figura, que costarie espant ath còr mès sancer; se retiraue ath bus que torne deth hons deth mar a on dilhèu baishèc a desacrocar era ancora qu’ei aganchada en un esculh, o quinsevolh aute objècte amagat en mar, e qu’esten entà naut es sòns braci, ath còp qu’arropís es sues cames.